stanford-oval/wikipedia huggingface dataset:
אלרון
הערות שוליים

עמוס כרמלי, הפריצה של "אלרון" ו"אלביט" - מפעלים לדוגמה של תעשיית ידע, דבר, 28 ביוני 1967
↑  עמוס כרמלי, הפריצה של "אלרון" ו"אלביט" - מפעלים לדוגמה של תעשיית ידע, דבר, 28 ביוני 1967
1 2 3 4 5  אלרון ונצ'רס בע"מ: נתונים כספיים באתר מאי"ה.
1 2  גולן חזני, בעלת בית חדשה לאלרון: אריאלי קפיטל רכשה את השליטה בחברה ב-53 מיליון דולר, באתר כלכליסט, 21 ביולי 2024
↑  תעשיה אלקטרונית מתפתחת בחיפה, למרחב, 31 באוקטובר 1962
1 2  עמוס כרמלי, אלרון מייצר מכשירים אלקטרוניים שזכו להצלחה רבה בחו"ל, דבר, 16 בדצמבר 1964
↑  אלרון - תעשייה אלקטרונית, הצופה, 28 בפברואר 1964
↑  ישראל משווקת ציוד למחקר גרעיני בחו"ל, דבר, 4 בנובמבר 1964
↑  9 מיליון דולר יצוא בשנת 1976 לחברת אלביט מחשבים בע"מ, דבר, 11 ביוני 1976
↑  עמוס כרמלי, מונסאל - שותפות זבוב ופיל, דבר, 14 באוגוסט 1968
↑  מחזור אלרון 50 מיליון לירות, דבר, 8 ביולי 1973
ראובן בן צבי, מכשירי אלקטרוניקה חדישים, מעריב, 25 במרץ 1974
↑  עמוס כרמלי, אלרון - ממרתף קטן לקונצרן אלקטרוני, דבר, 24 בנובמבר 1970
↑  "מסמר אגונסקי" ייוצר במפעל רפואי בחיפה, דבר, 9 ביוני 1978
↑  עופר לוי, ‏הנכס הסמוי של אלרון, באתר גלובס, 1 בדצמבר 2004
↑  יניב הלפרין, ‏אלרון ונצ'רס תשקיע גם בחברות בשלבים מוקדמים, באתר "אנשים ומחשבים", 13 בינואר 2025
↑  אתר החברה
↑  חברת סטרלינג הכל התחיל בבוסטון, באתר גלובס, 16 באפריל 1997
↑  עמנואל תימור, ‏מה שטעות אופטית יכולה לעשות - פיברוניקס - סיפורה של החמצה, באתר גלובס, 16 באפריל 1997
↑  אילן מוסנאים, אראל נט הגישה טיוטת תשקיף לגיוס של 6 מיליון דולר בהנפקת זכויות וכתבי אופציה, באתר TheMarker‏, 3 במאי 2001
↑  נורטל ואלרון מחסלות ההשקעה באראל-נט, באתר הארץ, 5 ביולי 2001
↑  שמוליק שלח, ‏אלרון מאשרת: נחתם הסכם למכירת 3DV למיקרוסופט תמורת כ-34 מיליון דולר, באתר גלובס, 30 במרץ 2009
↑  שירות גלובס, ‏חברת סטרלינג נמכרה לחברה בינלאומית ב-13.1 מיליון ד', באתר גלובס, 25 באוגוסט 2011
חמציץ קטן

חַמְצִיץ קָטָן (שם מדעי: Oxalis corniculata) הוא צמח עשבוני חד-שנתי או רב-שנתי קצר חיים בעל פרחים צהובים קטנים, המשויך לסוג הגדול חמציץ ממשפחת החמציצים. מוצאו מתת-היבשת ההודית ועד יפן בצפון והפיליפינים במזרח, לאור פלישתו במקומות שונים בעולם, תפוצתו כיום מקיפה את כל האזורים הטרופיים והסובטרופיים כולל ישראל. בישראל הוא נחשב למין פולש ועשב רע, בגלל פריחתו המתמשכת, האבקה עצמית, כושרו ליצור זרעים רבים, פיזור יעיל למרחק רב מצמח האם באמצעות מנגנון יעיל להתזת הצמחים, נביטה מוצלחת של זרעיו הטריים עם שיעור נביטה של כ-90% ברמות נמוכות של אור, ובטווח רחב של טמפרטורות הנע בין 10 ל-30 מעלות צלזיוס, בהתאם לעונת השנה.
מאפיינים

חמציץ קטן הוא צמח קטן ומשתרע, בגובה 7 עד 30 ס"מ, לרוב צמוד לקרקע. העלים תלתניים בעלי פטוטרת ארוכה שלושת העלעלים בצורת לב. לחמציץ הקטן יש טעם חמצמץ כשלועסים ובולעים אותו בשל החומצה האוקסלית שבו.
הפרח הצהוב נכון ודו-מיני, קטן במיוחד, קוטרו פחות מס"מ אחד ולרוב לא יותר מ-5 מ"מ. צבע חמשת עלי העטיף צהוב והוא בעל 10 אבקנים ו-5 עמודי עלי. הפרי הוא הלקט. הוא מתרבה על ידי הפצת זרעים. נגיעה בפרי לאחר הבשלתו גורמת לו להתפוצץ ולהעיף את הזרעים לכל עבר.
הפריחה בכל השנה למעט בחורף, מסוף פברואר עד אמצע נובמבר, ושיא הפריחה חל בסוף הקיץ ותחילת הסתיו. העלווה קיימת לכל אורך השנה. הפצת הזרעים מאמצע מאי עד אמצע דצמבר.
תפוצה ובית גידול

מוצאו של חמציץ קטן משתרע מתת-היבשת ההודית ועד יפן ועד הפיליפינים ותפוצתו מקיפה את האזורים הטרופים והסובטרופיים כולל ישראל. במרבית המדינות הוא נחשב כמין פולש ועשב רע, כמו גם בישראל. החמציץ הקטן נפוץ בעיקר במקומות לחים במשכנות האדם: בגינות, במדשאות, בחממות ומטעים וצומח בין השאר גם בסדקים (כגון בסדקים שבמדרכה) ואף בעציצים. תחום תפוצתו בארץ ישראל: צפון הארץ ומרכזה, בעיקר באזור מישור החוף ונדיר יחסית בהרים.
בישראל חמציץ קטן מצוי בבקעת חולה, בגליל העליון, בבקעת כנרות, בכרמל, בשרון, ובדרום מישור החוף; נדיר בגולן, בגליל התחתון, בשומרון, בערבות הירדן, בשפלה, ובהרי יהודה; ונדיר מאוד בחרמון, בעמק יזרעאל, בגלבוע, בחוף הכרמל, במדבר יהודה, בבקעת ים המלח, בצפון הנגב, במערב הנגב, בהר הנגב, בדרום הנגב, בערבה ובעמון.
מורפולוגיה

העלעלים מתקפלים לאורך העורק הראשי, נסגרים, ורוכנים בלילה.
צמח עשבוני חד-שנתי או רב-שנתיים קצר חיים, שרוע ושעיר, גובהו 7 עד 30 ס"מ, בעלי מוהל חמוץ.
השורש הוא קנה שורש שפודי דק, לפעמים מעוצה שאינו נושא פקעיות (בשונה מחמציץ נטוי).
הגבעולים עגולים, שעירים, שרועים מזדקפים או מזדקפים למחצה, משתרשים ממפרקיהם, אבל ללא שלוחות, ואורכם עד 50 ס"מ, אבל לרוב קצר יותר.
הלוואים קטנים, והפטוטרת קיימת וארוכה, 1 עד 8 ס"מ לעיתים רחוקות עד 13 ס"מ.
העלים מסורגים, תלתניים. העלעלים תמימים יושבים (ללא פטוטרית), בעל שתי אונות, דמויי לב הפוך או מפורצים בקודקודם ודמויי יתד בבסיסם. לעת ערב (או במצב עקה מיובש), העלים מתקפלים לאורך העורק הראשי, נסגרים ורוכנים ובשעות האור נפרשים. העלעלים פלומתיים ומכוסים נקודות אוקסלט כתומים או שחורים או פסים ואורכם 0.3 עד 1.8 ורוחבם 0.4 עד 2.3 ס"מ.
התפרחת בת 1 עד 6 פרחים, דמוית סוכך ובעלת עוקץ שאורכו כאורך 2 העלים החופים או מעט ארוך מהם.
הפרחים נכונים, בעלי עטיף כפול, דו-מיניים, בעלי שחלה עילית. בעלי 5 איברים בכל דּוּר ואורכם 5 עד 10 מ״מ (אורכו של פרח חמציץ נטוי 15 עד 30 מ"מ). עלי הגביע עלי הכותרת והאבקנים מאוחים מתחת לשחלה כל אחד לחוד ועולים ישר ממצעית הפרח. הפרחים מאופיינים בתופעת הקרויה דיסטיליה או טריסטילה שהם מקרים פרטיים של התופעה הֶטֶרוֹסְטילְיָה (heterostyly) - מצב שבו באותה אוכלוסיית המין מצויים שני טיפוסי פרחים או שלושה בפרטים שונים הנבדלים זה מזה באורך של עמודי העלי ביחס לאורכם של האבקנים. למשל בטיפוס אחד האבקנים ארוכים ועמוד העלי קצר ובשני ההפך. דיסטיליה הוא מצב שבו קיימים שני טיפוסים. ואילו טריסטיליה הוא מצב שבו קיימים שלושה טיפוסים של עמדה יחסית של דורי הצלקות והמאבקים. יישנם מינים עם פרחים סמיהומוסטיליה, כלומר (דור אחד של אבקנים בגובה של הצלקות האחר גבוה או נמוך יותר או הומוסטיליה, כלומר כל האבקנים הם בגובה הצלקות.
הגביע בעל 5 עלי גביע, מפורדים ורעופים והם מאוחים לפעמים בבסיסם ומשתיירים ואורכו 3 עד 5 מ״מ.
עלי כותרת 5 מפותלים ומפורדים, לפעמים מאוחים בבסיסם ואפשר לתלוש ממנה עלה עלה בנפרד, בלי לגרור אחריו את האחרים. צבעם צהוב או צהוב-כתום, ורודים או לבנים. עלי הכותרת שזורים בפקעית ובפרח פתוח הם נסגרים בשעות החשיכה ונפרשים בשעות האור. עלי כותרת צהובים, מפותלים, לפעמים מעט קשורים.
האבקנים 10 (פי 2 מעלי הכותרת), ערוכים בשני דורים. הזירים בכל דור מאוחים בבסיסם, 5 ארוכים ו-5 נמוכים והם מסורגים ביניהם או כולם שווים באורכם. המאבקים בני 2 לשכות, נפתחות באמצעות סדקי אורך כלפי פנים הפרח.
הצופן מצוי בבסיס האבקנים. במצעית הפרחים אין טבעת בולטת והיא לא מפרישה צוף מתחת או סביב לשחלה.
השחלה עילית בעלת 5 עלי שחלה מאוחים, 5 מגורות שבכל אחת מהן אחד או מספר ביציות, השליה זוויתית. הביצית הפוכה, אַנְאַטְרוֹפִּית (anatropous) - כלומר, הקודקוד של גוף הביצית מופנה אחורה בכיוון לבסיס העוקץ שלו. עמודי השחלה 5, חופשיים על פי רוב.
הפרי הלקט יבש, מצולע, מוארך ומחודד בקודקודו, עוקצו נטוי מטה והוא מורכב מחמישה קשוות שווים סביב ציר מרכזי, כאשר כל אחד מהם מכיל מספר זרעים דחוסים וקטנים לאורך קליפת ההלקט (בפריקארפ), וכל זרע מכוסה באריל (מעטפת שומנית).
הזרעים קטנים ורבים, 1 עד 10 בכל מגורה, בעלי אנדוספרם רב ובשרני ובעלי תוספת אלסטית לבנה (אריל) המסייעת לזריקת הזרעים למרחק בעת ההבשלה. תוספת זו נאספת על ידי נמלים המסייעות בכך להפצת הזרעים.
הפצת הזרעים

ההלקט נפתח באמצעות קשוות והפְּתִיחָה חוֹצַת מְגוּרָה (loculicidal) - בדרך כלל הסדק מתחיל מהקודקוד כלפי מטה ומשם הוא נמשך לאורך תפר הגב של כל עלה שחלה, בחמציץ הסדק נפתח מלמטה כלפי מעלה.
בעת הבשלת ההלקט מתפתחת סביב הזרעים החומים רקמה לבנה, וזו תופחת ויוצרת בהלקט המבשיל לחץ גובר והולך. לחץ קל על ההלקט הבשל מביא לפתיחת סדקי אורך בו ולזריית הזרעים מסדקיו למרחק של פחות ממטר.
ניתן להשוות את פליטתו של הזרע מהאריל (המעטפת השומנית האלסטית סביב הזרע) כשחרורו של חץ ממיתר מתוח ואצור אנרגיה בקשת. כאשר האריל נפתח או נקרע הוא מתיישר ויורה את הזרע דרך סדק בקליפת ההלקט. האריל נפלט מיד אחריו. עם פליטת הזרע הראשון מתרחשת פליטת הזרעים במעלה ההלקט כאפקט דומינו ללא השקעת אנרגיה.
ראו גם

חמציץ נטוי
מין פולש
הערות שוליים

↑  Oxalis corniculata L., POWO plants of the World Online. Published on the Internet
↑  Oxalis corniculata L., WFO: World Flora Online. Published on the Internet
1 2 3  .Li, S., Zhang, Y. & Liu, J, Seed ejection mechanism in an Oxalis species., Scientific Reports 10, 8855, 2020 doi: https://doi.org/10.1038/s41598-020-65885-2
↑  Jodie S. Holt, Factors Affecting Germination in Greehouse-Produced Seeds of Oxalis corniculata, a Perennial Weed, American Journal of Botany (3)74, 3-1987, עמ' 429-436 doi: https://doi.org/10.2307/2443818.
↑  חמציץ קטן, באתר צמחיית ישראל וסביבתה
1 2 3 4 5 6 7  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 272
1 2 3 4  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 380-381
1 2 3 4 5  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 217-218
| --- | --- |
בקרת זהויות :  NDL: 00565149 
חמציץ קטן עם פרחים, עלים, פרי ירוק ופרי בשל
האסון באגם ניוס

| --- | --- |
 תאריך התרחשות:  21 באוגוסט 1986 
 הרוגים:  1,746 
 קואורדינטות:  6°26′15″N 10°17′51″E﻿ / ﻿6.4375°N 10.2975°E﻿ / 6.4375; 10.2975
  (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה האסון באגם ניוס(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה האסון באגם ניוס
 
אגם ניוס
האסון באגם ניוס היה התפרצות מימית באגם ניוס שבצפון מערב קמרון ב-21 באוגוסט 1986. ההתפרצות גרמה לשחרור פתאומי של, לפחות 100,000-300,000 טון של פחמן דו-חמצני (CO2). ענן הגז עלה במהירות של כמעט 100 קמ"ש ולאחר מכן, עקב היותו כבד מהאוויר, ירד על הכפרים הסמוכים, וגרם למותם בחנק של 1,746 איש וכן בעלי חיים רבים, בטווח של עד 25 ק"מ מהאגם.
מאז האסון הותקנה באגם מערכת הסרת גז, במטרה להפחית את ריכוז ה-CO2 במים ובכך להפחית את הסיכון להתפרצויות נוספות.
שנתיים קודם לכן, ב-15 באוגוסט 1984, אירע אסון דומה באגם מונון הנמצא כ-100 ק"מ דרום מזרחית לאגם ניוס וגרם גם הוא למותם של 37 איש מחנק.  אלו שתי התפרצויות המימיות שתועדו במהלך ההיסטוריה.
האסונות הפנו את תשומת לב הקהילה המדעית לאגמים בהם כלוא מצבור של פחמן דו-חמצני. באפריקה ידוע גם על  אגם קיוו השוכן בין הרפובליקה הדמוקרטית של קונגו לרואנדה, המכיל בנוסף לפחמן גם גז מתאן.
אגם ניוס, המתקן הקבוע לשחרור גז CO2
שחרור גז

היקף האסון הוביל למחקר כיצד ניתן למנוע את הישנותו והפתרון שנמצא הוא התקנת עמודי שחרור גז מרפסודות באמצע האגם. תחילה נשאבו מים רוויים ב-CO2 מקרקעית האגם דרך צינורות, ולאחר שהחל הגז להשתחרר עלו עמודי מים מבעבעים, שהמשיכו לעלות באופן טבעי ובכך משתחרר הגז מקרקעית האגם.
לאחר מחקרי ההיתכנות הותקן, ב-2001 צינור קבוע לשחרור הגז. שני צינורות נוספים הותקנו בשנת 2011. בשנת 2019 נקבע כי שחרור הגז הגיעה למצב יציב למעשה וכי אחד מהצינורות המותקנים יוכל לקיים את תהליך שחרור הגז בעצמו בעתיד, תוך שמירה על ה־CO2 ברמה בטוחה ללא צורך בהתערבות כוח חיצוני.
הערות שוליים

↑  The Strange Lake Nyos CO2 Gas Disaster, www.massey.ac.nz
↑  Camp, Vic (2006-03-31). "Lake Nyos (1986)". San Diego State University. אורכב מ-המקור ב-2008-12-21. נבדק ב-2008-12-19.
↑  Lake Nyos Disaster: August 21, 1986 - The official blog of Newspapers.com, ‏2018-08-01 (באנגלית אמריקאית)
↑  Ohba, Takeshi, et al. "A Depression Containing CO2-Enriched Water at the Bottom of Lake Monoun, Cameroon, and Implications for the 1984 Limnic Eruption." Frontiers in Earth Science, vol. 10, May 2022, p. 766791. DOI.org (Crossref), https://doi.org/10.3389/feart.2022.766791.
↑  Kling, George W.; Evans, William C.; Tanyileke, Greg; Kusakabe, Minoru; Ohba, Takeshi; Yoshida, Yutaka; Hell, Joseph V. (2005-10-04). "Degassing Lakes Nyos and Monoun: Defusing certain disaster". Proceedings of the National Academy of Sciences. 102 (40): 14185–14190. doi:10.1073/pnas.0502274102. JSTOR 3376714. PMC 1242283. PMID 16186504.
↑  Michel Halbwachs, Jean-Christophe Sabroux, Removing CO2 from Lake Nyos in Cameroon, Science 292, 2001-04-20, עמ' 438–438 doi: 10.1126/science.292.5516.438a
↑  Simulation of CO2 concentrations, temperature, and stratification in Lake Nyos for different degassing scenarios | DORA Eawag, web.archive.org, ‏2020-08-17
1 2  Halbwachs, Michel; Grangeon, Jacques; Sabroux, Jean-Christophe; Wong, Brice (c. 2001). "Degassing Lake Nyos project". mhalb.pagesperso-orange.fr. ארכיון מ-1 בדצמבר 2021. נבדק ב-1 בינואר 2022. {{cite web}}:  (עזרה)
↑  "Le degazage du lac Nyos". Universcience.fr. Cité des sciences et de l'industrie – Paris: Expositions, conférences, cinémas, activités culturelles et sorties touristiques pour les enfants, les parents, les familles (בצרפתית). אורכב מ-המקור ב-2012-01-03. נבדק ב-2012-10-17.
↑  Halbwachs, Michel; Sabroux, Jean-Christophe; Kayser, Gaston (2020). "Final step of the 32 year Lake Nyos degassing adventure: Natural co2 recharge is to be balanced by discharge through the degassing pipes". Journal of African Earth Sciences. 167: 103575. Bibcode:2020JAfES.16703575H. doi:10.1016/j.jafrearsci.2019.103575. ISSN 1464-343X.
| --- | --- |
בקרת זהויות :  BnF: cb125283176 (data)  SUDOC: 034536701
שמעון מימון

| --- | --- |
אין תמונה חופשית
 לידה:  גאבס
 פטירה:  25 בינואר 1981 כ' בשבט ה'תשמ"א באר שבע, ישראל 
 מדינה:  תוניסיה הצרפתית 
 תקופת הפעילות:  ? – 7 בינואר 1981 
 רבותיו:  הרב חיים חורי הרב יצחק חי בוכבזה
 חיבוריו:  אהלי שם, "שם משמעון" מערכות, "שם משמעון" על התורה, שלום ירושלים
 
הרב שמעון מימון (? – כ' בשבט ה'תשמ"א, 25 בינואר 1981), היה רב בישיבת "תורה וחיים", ומחבר, ששימש כדיין ורב העיר גאבס שבתוניסיה.
ביוגרפיה

נולד לעסילה ולרב כליפה מימון, בעיר גאבס שבתוניסיה. את ראשית תורתו למד מפי הרב יצחק חי בוכבזה, ורוב תורתו מרבו המובהק הרב חיים חורי.
נשא לאישה את פורטונה ונולדו להם שישה ילדים. בנם ניסים נפטר בגיל 14, לאחר ייסורים בשנת ה'תש"ב (1942).
הרב מימון שימש כרב בישיבת "תורה וחיים". בשנת ה'תשי"ד (1954), לאחר שרבו הרב חיים חורי עלה לארץ ישראל, מילא את מקומו ושימש כדיין ורב העיר גאבס.
בהמשך עלה לארץ והתיישב בבאר שבע, שם נודע כרב ומבני עדתו באו להתברך מפיו. נפטר בכ"ב בשבט ה'תשמ"א (1981), והובא למנוחות בבית העלמין הישן בבאר שבע.
ספריו

אהל שם - דרושים, יצא לאור בתוניסיה בשנת ה'תש"י (1950)
שם משמעון - סדרת ספרים, דרושים, כללי התלמוד, מערכות וחידושים. יצאו לאור בארץ ישראל.
שם משמעון על התורה - ה' כרכים, יצא לאור בשנת תשע"ה על ידי מאיר מימון.
שלום ירושלים
אורניתופוביה

פסיפס ברכבת התחתית של לונדון המתאר אישה מותקפת על ידי ציפורים מסרט האימה "הציפורים".
אורניתופוביה היא פחד חריג ובלתי רציונלי מעופות, כמו גם סוג של פוביה ספציפית. המונח עשוי להתייחס גם לסלידה חזקה מציפורים. אנשים עם אורניתופוביה מפחדים לעיתים קרובות מסוגים ספציפיים של ציפורים, למשל תרנגולות, ברווזים ו/או עופות מזיקים באזורים המייצרים תבואה.
אישים בולטים

הראפר האמריקאי אמינם סיפר כי הוא מפחד מינשופים. לכדורגלן האנגלי דייוויד בקהאם ולשחקנית האמריקאית סקרלט ג'והנסון יש גם אורניתופוביה. אנשים אחרים עם הפוביה הם:
אינגמר ברגמן
נייל הורן
לוסיל בול
טריי יאנג
אוליביה רודריגו
הערות שוליים

↑  אורניטופוביה (פחד מציפורים) תסמינים וגורמים / פסיכולוגיה קלינית, באתר פסיכולוגיה, פילוסופיה וחשיבה על החיים.
↑  אורניתופוביה (פוביה של ציפורים) סימפטומים, סיבות וטיפולים / חרדה, באתר Thpanorama - הפוך את עצמך טוב יותר היום!
↑  Barker, Emily (2015-08-27). "12 Musicians With Bizarre Fears And Phobias". NME (באנגלית בריטית). נבדק ב-2023-03-15.
↑  Hochberg, Mina (14 בדצמבר 2011). "Scarlett Johansson on We Bought a Zoo, Her Fear of Birds, and Moving Away From 'Ingénue' Roles By Mina Hochberg". Vulture. {{cite web}}:  (עזרה)
↑  "Bergman talks of his dreams and demons in rare interview". The Guardian. 12 בדצמבר 2001. {{cite news}}:  (עזרה)
↑  White, Danny (2014). Niall Horan: The Unauthorized Biography. p. 14. ISBN 978-1495614491.
↑  "Slipknot - The Devil In I (Behind The Scenes)". Youtube. Slipknot. 11 בדצמבר 2014. ארכיון מ-2021-12-13. נבדק ב-24 בנובמבר 2020. {{cite web}}:  (עזרה)
↑  Darryl J. Littleton; Tuezdae Littleton (2012). Comediennes: Laugh Be a Lady – "Lucille Ball". Hal Leonard Corporation. p. (eBook)(Chapter 5). ISBN 9781480329744. נבדק ב-26 באפריל 2021. {{cite book}}:  (עזרה)
↑  Demopoulos, Alaina (2023-09-27). "Olivia Rodrigo is scared of birds – and she's not alone. What's behind this fear?". The Guardian (באנגלית בריטית). ISSN 0261-3077. נבדק ב-2023-09-28.
סבסטיאן סטן

| --- | --- |

סטן בכנס קומיק-קון, 2019
 לידה:  13 באוגוסט 1982 (בן 42) רומניה קונסטנצה, רומניה 
 מדינה:  ארצות הברית, רומניה 
 תקופת הפעילות:  מ-2003 
 מקום לימודים:  אוניברסיטת ראטגרס  בית הספר רוקלנד קאונטרי  בית הספר לאמנויות מייסון גרוס 
 פרופיל ב-IMDb
 
סבסטיאן סטן (ברומנית: Sebastian Stan; נולד ב-13 באוגוסט 1982) הוא שחקן קולנוע וטלוויזיה אמריקאי-רומני. מוכר בעיקר בזכות גילום התפקיד ג'יימס "באקי" בארנס בתוך היקום הקולנועי של מארוול, תפקיד הכובען המטורף בסדרת הטלוויזיה "עד עצם היום הזה", בתפקיד קרטר בייזן בסדרת הטלוויזיה המצליחה "אחת שיודעת" ובתפקיד טומי לי במיני סדרה דרמה ביוגרפית אמריקאית "פאם וטומי", תפקיד עליו קיבל מועמדות לפרס אמי.
ביוגרפיה

סטן נולד בקונסטנצה שברומניה, למשפחה נוצרית-אורתודוקסית-רומנית. הוריו התגרשו כשהיה בן שנתיים. כשהיה בן שמונה עברו סטן ואמו, ג'ורג'טה אורלוסבקי, לוינה, אוסטריה, בעקבות ההמהפכה הרומנית, שם הועסקה כפסנתרנית. ארבע שנים לאחר מכן, הם עברו למחוז רוקלנד, ניו יורק, לאחר שאמו נישאה בשנית למנהל בית ספר בארצות הברית. סיפר בעבר כי תקופת המעבר לארצות הברית הייתה קשה עבורו בשל בריונות שחווה וכי המשחק והתיאטרון היוו מפלט עבורו. הוא בן הסנדקות של המיליארדרית האמריקאית-רומנייה, אנסטסיה סוארה (אנ').
הוא למד בתואר ראשון באמנויות באוניברסיטת ראטגרס, מה שנתן לו את ההזדמנות לבלות שנה בחו"ל בלימודי משחק בתיאטרון הגלוב בלונדון, אנגליה. הוא סיים את לימודיו בראטגרס ב-2005. סטן הפך לאזרח ארצות הברית ב-2002.
קריירה

בשנת 1994, בגיל 12, שיחק בתפקיד קטן בסרט האוסטרי "71 פרגמנטים מכרונולוגיה מקרית" של הבמאי מיכאל הנקה.
בשנת 2003, הופיע לראשונה בטלוויזיה כאשר התארח בפרק בסדרה "חוק וסדר". ב-2004 שיחק בקומדיה "החתונה של טוני וטינה", בכיכובם של מילה קוניס ואדריאן גרנייה, סרט המבוסס על המחזה באותו שם משנת 1985.
בשנת 2007 החל לשחק את דמותו של קרטר בסדרה "אחת שיודעת". ב-2008, הוא שיחק בסרט "רייצ'ל מתחתנת" בכיכובה של אן האת'וויי.
בשנת 2010 שיחק בדרמת המתח של דארן ארונופסקי "ברבור שחור", בכיכובה של נטלי פורטמן ובקומדיה "מכונת זמן בג'קוזי" בכיכובו של ג'ון קיוזאק שגם לקח חלק בהפקת הסרט.
בשנת 2011 שיחק את הכובען המטורף, ג'פרסון, בסדרה עד עצם היום הזה.
החל משנת 2011 משחק ביקום הקולנועי של מארוול, הופעתו הראשונה הייתה בסרט "קפטן אמריקה" בתפקיד חברו הטוב של קפטן אמריקה, ג'יימס ביוקאנן "באקי" בארנס.
בשנת 2012 שיחק בתפקיד ראשי בסרט האימה "ההתגלות" (The Apparition) בתפקיד בן, תלמיד קולג' שעושה ניסוי בטכנולוגיה מודרנית על מנת לתקשר עם רוחות רפאים יחד עם שלושה מחבריו, ולפתע יצור לא מהעולם הזה תוקף אותם. שנים לאחר מכן, בן כבר בוגר ונשוי לקלי (אשלי גרין), והיצור הזה חוזר לחייהם ולא רוצה לוותר להם.
בשנת 2014 חזר לשחק בסרט "קפטן אמריקה: חייל החורף", לאחר מכן הופיע ב-2016 בסרט "קפטן אמריקה: מלחמת האזרחים", וחזר להופעות קצרות בסרטים "הפנתר השחור", "הנוקמים: מלחמת האינסוף" ו"הנוקמים: סוף המשחק".
בשנת 2015 השתתף בסרט "ריקי והפלאש" לצד מריל סטריפ, בסרט "מדליית הארד" ובסרט "להציל את מארק וואטני" לצד מאט דיימון.
בשנת 2017 שיחק בקומדיה "לוגאן לאקי" של הבמאי סטיבן סודרברג לצידו של צ'נינג טייטום, ובסרט הדרמה הביוגרפי "אני, טוניה" בתפקיד ג'ף גילולי, בעלה המתעלל של המחליקה האומנותית טוניה הארדינג, תפקיד זה זיכה אותו בשבחים רבים ממבקרים, לצידן של מרגו רובי ואליסון ג'ני.
בשנת 2021 חזר לתפקיד כג'יימס "באקי" ברנס וכיכב לצד אנתוני מאקי במיני-סדרה "הפלקון וחייל החורף" שעלתה בשירות הסטרימינג דיסני+.
בשנת 2022 השתתף סטן בדמותו של ניק פולר בסרט הריגול עטור הכוכבים "יחידה 355" בבימויו של סיימון קינברג על פי תסריט של תרזה ריבק. באותה שנה החל לגלם את טומי לי (אנ') מתופף להקת המטאל מוטלי קרו במיני-סדרת הדרמה "פאם וטומי" המבוססת על תקופת נישואיו של טומי לי לשחקנית פמלה אנדרסון. המיני-סדרה עלתה לשידור בפברואר וכיכבו לצדו בין היתר לילי ג'יימס בדמותה של אנדרסון, סת' רוגן בדמותו של רנד גוטייה וניק אופרמן בדמותו של מייקל מוריסון.
ב-29 בספטמבר 2023 יצא לאור הסרט "כסף טיפש" בכיכובו.
סטן מגלם את דונלד טראמפ בסרט "המתמחה", אשר יצא לאקרנים ב-11 באוקטובר 2024. כדי להתכונן לתפקיד, סטן צפה שוב ושוב בסרטונים של טראמפ ואסף 562 סרטונים מתקופות שונות בחייו של טראמפ, במטרה לחקות את דפוסי הדיבור שלו. בשביל הסרט, סטן העלה כמעט 7 קילוגרמים כדי לגלם את טראמפ.
חיים אישיים

סטן תומך בארגוני צדקה רבים, כולל "Our Big Day Out", עמותה שבסיסה ברומניה המסייעת לספק לילדים איכות חיים גבוהה יותר. בפברואר 2018 הוא הודה למעריצים בחשבון האינסטגרם שלו בשם הארגון על ההשתתפות בגיוס כספים והעלאת המודעות.
הוא לקח חלק גם בארגון "Ronald McDonald House Charities". בשנת 2020, הוא השתתף בגאלה הווירטואלית הראשונה של הארגון עם עמיתו לאולפני מארוול, אנתוני מאקי. ארגוני צדקה אחרים בהם הוא לוקח כוללים "Dramatic Need" ו"Save the Children".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | 71 פרגמנטים מכרונולוגיה מקרית | ילד ברכבת התחתית |  |
| 2004 | Tony n' Tina's Wedding | ג'וני נונזיו |  |
| 2005 | Red Doors | סימון |  |
| 2006 | הארכיטקט | מרטין ווטרס |  |
| 2006 | הברית | צ'ייס קולינס |  |
| 2007 | חינוכו של צ'רלי בנקס | ליאו ריילי |  |
| 2008 | רייצ'ל מתחתנת | וולטר |  |
| 2009 | התפשטות | הארי |  |
| 2010 | מכונת זמן בג'קוזי | בליין |  |
| 2010 | ברבור שחור | אנדרו |  |
| 2011 | קפטן אמריקה | ג'יימס "באקי" בארנס |  |
| 2012 | אבודה | בילי |  |
| 2012 | The Apparition | בן קרטיס |  |
| 2014 | קפטן אמריקה: חייל החורף | ג'יימס "באקי" בארנס |  |
| 2015 | אנטמן | ג'יימס "באקי" בארנס |  |
| 2015 | מדליית ארד | לאנס טאקר |  |
| 2015 | ריקי והפלאש | ג'ושוע בראמל |  |
| 2015 | להציל את מארק וואטני | דוקטור כריס בק |  |
| 2016 | קפטן אמריקה: מלחמת האזרחים | ג'יימס "באקי" בארנס |  |
| 2017 | לוגאן לאקי | דייטון וייט |  |
| 2017 | אני, טוניה | ג'ף גילוגי |  |
| 2017 | I'm Not Here | סטיב |  |
| 2018 | הרסנית | כריס |  |
| 2018 | תמיד גרנו בטירה | צ'ארלס בלאקווד |  |
| 2018 | הפנתר השחור | ג'יימס "באקי" בארנס |  |
| 2018 | הנוקמים: מלחמת האינסוף | ג'יימס "באקי" בארנס |  |
| 2019 | הנוקמים: סוף המשחק | ג'יימס "באקי" בארנס |  |
| 2019 | התחלות חדשות | פרנק |  |
| 2019 | The Last Full Measure | סקוט הופמן |  |
| 2020 | תמיד השטן | לי בודקר |  |
| 2021 | יום שני | מיקי |  |
| 2022 | יחידה 355 | ניק פולר |  |
| 2022 | Fresh | סטיב |  |
| 2023 | בין הצללים | אלוהים |  |
| 2023 | כסף טיפש | ולדימיר טנב (אנ') |  |
| 2023 | שרפר (אנ') | מקס |  |
| 2024 | המתמחה | דונלד טראמפ |  מועמד פרס גלובוס הזהב לשחקן הטוב ביותר - סרט דרמה (2025)  מועמד פרס אינדפנדנט ספיריט להופעה הראשית הטובה ביותר (אנ') (2025) |
| 2024 | A Different Man |  |  זוכה לפרס גלובוס הזהב לשחקן הטוב ביותר - סרט מוזיקלי או קומדיה (2025) |
| 2025 | ת'אנדרבולטס* | ג'יימס "באקי" בארנס |  |
| TBA | The Brutalist |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | חוק וסדר | ג'סטין קאפשו | פרק: "Sheltered" |
| 2007 - 2010 | אחת שיודעת | קרטר בייזן | 11 פרקים |
| 2009 | מלכים | ג'ק בנג'מין | תפקיד ראשי; 13 פרקים |
| 2012 | עד עצם היום הזה | ג'פרסון / הכובען המטורף | 6 פרקים |
| 2012 | חיות פוליטיות | טי-ג'יי האמונד | מיני-סדרה |
| 2012 | המבוך | וויל פרנקלין | מיני-סדרה |
| 2017 | מת על הבמה | קליי אפוצ'ו | פרק: "Pilot" |
| 2021 | הפלקון וחייל החורף | ג'יימס "באקי" בארנס | מיני-סדרה |
| 2021 | מה אם...? | ג'יימס "באקי" בארנס | דיבוב; 2 פרקים |
| 2022 | פאם וטומי | טומי לי | תפקיד ראשי; 8 פרקים מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2022) |
| 2023 | באפקיס (אנ') | עצמו | פרק: "IOS" |